burgasdotpro/wikipedia huggingface dataset:
Veľká Svišťovka

Veľká Svišťovka (; , , ) je vrch vo Vysokých Tatrách na Slovensku. Leží nad osadou Tatranské Matliare, približne severozápadne od Kežmarku. Severozápadne stojí v Doline Zeleného plesa Chata pri Zelenom plese. Názov jej dali svište, ktoré sa tu hojne vyskytovali.
Poloha.
Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú juhovýchodne situované Kežmarské Žľaby, Tatranské Matliare a Tatranská Lomnica, južne leží Starý Smokovec, severozápadne Tatranská Javorina a východne Tatranská Kotlina a Lendak. Štít sa nachádza v Tatranskom národnom parku a hrebeňom vedie hranica národnej prírodnej rezervácie Dolina Bielej vody kežmarskej a Skalnatá dolina.
Opis.
Trávnato – sutinová kopa s vrcholom kúsok od červeno značeného chodníka v Sedle pod Svišťovkou (), patrí medzi ľahšie dostupné a často navštevované vrcholy. Leží v rázsoche, vybiehajúcej severovýchodným smerom z Lomnického štítu (), situovanom mimo hlavného hrebeňa Vysokých Tatier. Východným smerom sa nachádza Malá Svišťovka (), Stežky (), Rinias () a Skalné vráta (), severným Bujačí vrch (), Predné Jatky (), Belianska kopa (), Kozí štít () a Jahňací štít (), západným Jastrabia veža (), Kolový štít (), Kežmarský štít (), Lomnický štít () a Huncovský štít (). Severná časť masívu padá do Doliny Zeleného plesa, ktorou odteká voda Zeleným potokom do Kežmarskej Bielej vody v povodí rieky Poprad. Južne leží Huncovská kotlina, ktorú odvodňuje Huncovský potok do Skalnatého potoka. 
Blízko vrcholu prechádza značený turistický chodník, tzv. Tatranská magistrála. V roku 2006 bola na vrchole osadená panoramatická tabuľa. Na svahoch Veľkej Svišťovky sa zachovali stopy po činnosti baníkov. Niektoré štôlne vyhĺbil údajne Šimon Bilík (16131680) zo Spišskej Soboty, ktorý bol evanjelickým farárom a v čase protireformácie sa päť rokov ukrýval pri Zelenom plese. Zásoboval ho potravinami jeho syn Samuel. Údajne, aby sa nenudil, ryžoval zlato z potokov. Z niektorej zo štôlní získal striebro, z ktorého si vyrobil lyžice. Keď ho omilostili, vrátil sa do Spišskej Soboty. Na prelome 17.18. storočia sa v Doline Bielej vody odohrávali bitky o horské pasienky. Dňa 17. júla 1701 z Kežmarku poslali proti belianskym pastierom ozbrojených vojakov. Jeden z nich sa v plnej poľnej vybral na Veľkú Svišťovku. Počas výstupu sa však zrútil a stal sa prvou známou obeťou Vysokých Tatier. Severné svahy zliezli ako prví Arpád Szabó, L. Tóth a Zdenko Zibrín (19312004) 27. apríla 1954.
Výhľady.
Turisticky prístupný skalnatý vrchol umožňuje kruhový rozhľad. Zo štítu je pekný výhľad na okolité štíty Vysokých Tatier, hrebeň Belianskych Tatier a blízke doliny, pri vhodných podmienkach vidieť aj časť Popradskej kotliny, Levočské vrchy, Čergov, Slanské vrchy, Branisko, Volovské vrchy a východnú časť Nízkych Tatier.
Hiʻiaka

Hiʻiaka (alebo Haumea I) je väčší, vonkajší satelit trpasličej planéty Haumea. Jeho predbežné označenie bolo S/2005 (2003 EL61) 1. Jeho priemer je okolo 155 km.
Namaka

Namaka (alebo Haumea II) je menší, interný satelit trpasličej planéty Haumea. Jeho predbežné označenie bolo S/2005 (2003 EL61) 2. Jeho priemer je okolo 85 km.
Štandardizácia OpenDocument-u

OpenDocument je štandardom viacerých medzinárodných organizácií:
Agáta

Agáta môže byť:
Svätý Albert

Svätý Albert môže byť:
Sezóny Atlanty Thrashers

Toto je archív sezón profesionálneho hokejového tímu Atlanta Thrashers hrajúceho v Národnej hokejovej lige.
"Legenda: Z = Zápasy, V = Víťazstvá, P = Prehry, R = Remízy, PP = Prehry po predĺžení, GS = Góly strelené, GI = Góly inkasované, TM = Trestné minúty"
FK Tatran Stupava

FK Tatran Stupava bol založený v roku 1921. Slovenský futbalový klub so sídlom v Stupave, hrajúci tretiu slovenskú ligu, bol súčasťou stupavskej telovýchovnej jednoty TJ Tatran Stupava. Najväčší úspech získal klub v roku 2010, keď získal Pohár BFZ. Vo finále zdolal pod vedením trénera Mgr. Ľubomíra Gálika PŠC Pezinok 1:0 gólom Lučivjanského v poslednej minúte zápasu. 
Vzápätí vymenil úspešného Miroslava Beleša na poste predsedu Ivan Morávek. Následne odišiel tréner z klubu na zahraničné pôsobenie. Domáci odchovanci prestúpili do susednej Borinky, čo viedlo postupnému úpadku klubu a ten zanikol v lete 2016 po fúzii s NMŠK 1922 Bratislava. 
Jeho pokračovateľom sa následne stalo novovytvorené združenie FKM Stupava.
Toni Kalio

Toni Kalio (* 9. august 1978, Tampere, Fínsko) je bývalý fínsky futbalista a reprezentant. 
Profesionálnu kariéru začal v roku 1996 klube TPV. V roku 1999 prestúpil do HJK Helsinki. V klube strávil štyri sezóny a odišiel do Youg Boys. Ale tam odohral len šestnásť zápasov a odišiel do Fulhamu.
Reprezentácia.
V reprezentácii debutoval 31. januára 2000. Odohral už vyše 40 zápasov v reprezentácii.
Externé odkazy.
Ryan Getzlaf

Ryan Getzlaf (* 10. máj 1985, Regina, Saskatchewan, Kanada) je kanadský hokejový útočník a kapitán tímu Anaheim Ducks v severoamerickej lige NHL. Vyrastal v Regine v Saskatchewane a hral v juniorskom tíme Calgary Hitmen.
Kariéra.
Juniorská kariéra.
V lige Western Hockey League začal hrať po dorasteneckom drafte WHL 2000, na ktorom bol vybraný v 3. kole na 54. mieste celkovo a po úspešnej sezóne 2002-03 bol vybraný v vstupnom drafte NHL 2003 na celkovom 19. mieste tímom Mighty Ducks of Anaheim. Po drafte sa Getzlaf vrátil k tímu Calgary Hitmen a v sezóne 2003-04 si pripísal 75 bodov v 49 zápasoch. Vo svojej poslednej sezóne za Calgary Hitmen utrpel otras mozgu po zrážke s Dionom Phaneufom z tímu Red Deer Rebels.
Profesionálna kariéra.
Potom čo na konci sezóny 2004-05 vypadli s Calgary Hitmen z play-off juniorské ligy WHL, tak hral Getzlaf v play-off ligy AHL za farmársky tím Aneheimu Ducks: Cincinnati Mighty Ducks. V sezóne 2005-06 debutoval v NHL, keď za Anaheim Ducks odohral 57 zápasov a pripísal si v nich 39 bodov. Časť sezóny odohral vo farmárskom tíme Portland Pirates. S Anaheimom sa dostali až do finále západnej konferencie, ale tam boli pokorení v päťzápasovej bitke tímom Edmonton Oilers. V sezóne 2006-07 hral vo všetkých 82 zápasoch základnej časti a zaznamenal 58 bodov. V tíme hral v druhom útoku s Coreym Perrym a Dustinom Pennerom a tento útok bol nazvaný „Kid Line“ ("Detský útok") a dohromady nazbierali 147 bodov. V roku 2007 pomohol Getzlaf Anaheimu do finále Stanleyho pohára, kde porazili Ottawu Senators a vyhrali prvý Stanleyho pohár v histórii klubu. Getzlaf bol v play-off najproduktívnejším hráčom tímu. V novembri 2007 podpísal s Anaheimem novú päťročnú zmluvu (končiacu v roku 2012) na 26 625 000 amerických dolárov. V sezóne 2007-08 hral vo svojom prvom NHL All-Star Game a bol najproduktívnejším hráčom tímu. Pred sezónou 2008-09 bol menovaný spoločne s Chrisom Prongerom asistentom kapitána Scotta Niedermayera. V polovici sezóny bol zvolený do svojho druhého stretnutia hviezd NHL a pripísal si 91 kanadských bodov, čo bolo najviac v tíme a stačilo mu to na šieste miesto v celej lige. Pred sezónou 2010-11 si ho spoluhráči zvolili za svojho kapitána.
Medzinárodná kariéra.
Getzlaf debutoval v kanadskej reprezentácii v kategórii do 17 rokov na šampionáte sedemnásťročných v roku 2002 v Manitobe a pripísal si 9 bodov v 6 zápasoch. V nasledujúcom roku reprezentoval na Majstrovstvách sveta v ľadovom hokeji do 18 rokov 2003, kde 4 bodmi v 7 zápasoch pomohol Kanade k zlatým medailám. Po drafte NHL nastúpil na Majstrovstvá sveta juniorov v rokoch 2004 a 2005. V roku 2005 vyhral MSJ talentovaný tím Kanady, ktorý mal okrem Getzlafa na súpiske aj Coreyho Perryho, Sidneyho Crosbyho, Patrice Bergerona alebo Diona Phaneufa. Po tretej sezóne v Anaheime Ducks bol pozvaný do kanadskej reprezentácie na Majstrovstvá sveta v ľadovom hokeji 2008 v Kanade a v 9 zápasoch si pripísal 14 kanadských bodov. Na konci roku 2009 bol vybraný do kanadskej reprezentácie pre zimné olympijské hry 2010 vo Vancouveri, kde s reprezentáciou vyhral zlatú medailu.
Bitka pri Westerplatte

Bitka pri Westerplatte odohrávajúca sa od 1. do 7.septembra 1939 bola prvá bitka v druhej svetovej vojne v Európe. 
Poľská vojenská posádka na Westerplatte sa skladala iba zo 182 vojakov a 30 civilných pracovníkov (väčšinou bývalých vojakov), títo však vydržali 7 dní osamote odrážať nemecké pozemné, námorné aj letecké útoky. Obrana Westerplatte pred nepriateľskou presilou bola pre brániacich sa Poliakov na iných miestach veľkou inšpiráciu ako tomu bolo napríklad na polostrove Hel, ktorý sa bránil až do začiatku októbra 1939.
Archangelogorodská gubernia

Archangelogorodská gubernia () bola jednou z prvých ôsmich gubernií Ruského impéria v období od 18. decembra 1709 do 25. januára 1780 zriadených na základe nariadenia Petra I. Gubernia sa delila sa na 18 okresov a od 29. mája 1719 bola v dôsledku reformy rozdelená na 4 provincie. Po zániku gubernie sa jej územia stali súčasťou Vologodského miestodržiteľstva, nie však na dlho. O štyri roky neskôr (1784) vzniklo Archangelské miestodržiteľstvo a v roku 1796 Archangeľská gubernia. Hlavným mestom gubernie bol Archangeľsk.
Jean-Sébastien Giguère

Jean-Sébastien Giguère (* 16. máj 1977, Montreal, Quebec, Kanada) je bývalý kanadský hokejový brankár.
Klubový hokej.
Bol draftovaný tímom Hartford Whalers z 13. pozície v roku 1995. Vtedy hral v QMJHL za klub Halifax Mooseheads. Do Hartfordu prišiel v roku 1996, ale hral tam iba 1 sezónu, pretože sa dostal do tímu AHL Saint John Flames, farmy Calgary Flames. Neskôr sa dostal aj do Calgry, kde odohral dve sezóny (1998/99 a 1999/00. Potom bol vymenený do Anaheim Mighty Ducks. V sezóne 2002/03 sa s Anaheimom dostal až do finále NHL, kde Anaheim prehral s New Jersey Devils 3:4 na zápasy. V tejto sezóne získal ocenenie Conn Smythe Trophy. V sezóne 2006/07 s Anaheimom získal Stanley Cup. 31. januára 2009 bol vymenený do tímu Toronto Maple Leafs za Jasona Blaka a Vesu Toskala.
Archangeľská gubernia

Archangeľská gubernia () bola jedna z gubernií Ruského impéria a RSFSR zriadená na základe nariadenia Petra I. So svojou rozlohou a hranicami, zaberajúcimi celú severnú pologuľu a siahajúcimi od Fínska popri Severnom ľadovom oceáne až k Uralu a Bielemu moru, bola najväčšou guberniou Ruského impéria, ktorá existovala v období od 18. decembra 1708 do 14. januára 1929. Hlavným mestom gubernie bol Archangeľsk.
Dejiny.
Územie gubernie bolo spočiatku súčasťou Archangelogorodskej gubernie, ktorá vznikla v roku 1708. O 11 rokov neskôr (1719) bola rozdelená na 4 provincie, z ktorých prvé tri v roku 1780 utvorili Vologodské miestodržiteľstvo. Z neho sa v roku 1784 oddelilo Archangeľské miestodržiteľstvo, ktoré sa v roku 1796 stalo súčasťou Archangeľskej gubernie. Od 14. januára 1929, keď sa spoločne s Vologodskou a Severodvinskou guberniou stala súčasťou Severného kraja, z ktorého sa po vytvorení Republiky Komi (5. december 1936) pretvorila na Severnú oblasť. Z nej sa po jej rozdelení (23. september 1937) utvorila Archangeľská a Vologdská oblasť.
Severná oblasť

Severná oblasť môže byť:
Severná oblasť (1936 – 1937)

Severná oblasť bola administratívno-teritoriálna jednotka na severozápade RSFSR v období od 5. decembra 1936 do 23. septembra 1937. Jej administratívnym centrom bolo mesto Archangeľsk.
Jednotka bola vytvorená na základe článku 22 Ústavy Sovietskeho zväzu prijatej na VIII. mimoriadnom zjazde Rád ZSSR dňa 5. decembra 1936 na bývalom území Severného kraja, spoločne s Republikou Komi.
Administratívne sa oblasť delila na 54 okresov vrátane troch okresov Neneckého autonómneho okruhu. Dňa 23. septembra 1937 Ústredný výkonný výbor ZSSR schválil uznesenie "O rozdelení Severnej oblasti na Vologskú a Archangeľskú oblasť" a Severná oblasť zanikla.
Severná oblasť (1933 – 1934)

Severná oblasť bola administratívna jednotka územia RSFSR v období od 20. novembra 1933 do 5. júla 1934. Vytvorená bola v sústave Severokaukazského kraja, kde sa nachádazala v jeho severnej časti. Administratívnym centrom oblasti bolo Millerovo. Po jej zániku sa územie oblasti stalo súčasťou Severokaukazského kraja.
Astrachánska gubernia

Astrachánska gubernia () bola jedna z gubernií Ruského impéria v rokoch 1717 - 1785 a 1796 - 1802 zriadená po zlúčení častí Kazanskej a Nižnogorodskej gubernie (1717). Podľa nariadení z 12. a 31. decembra 1796 bola gubernia opätovne zriadená. Od 15. novembra 1802 bola rozdelená na Kaukazskú a Astrachánsku guberniu. Hlavným mestom gubernie bol Astrachán.
Zoznam častí seriálu Fringe

Toto je zoznam častí sci-fi seriálu "Fringe", ktorý vysiela americká televízna stanica FOX. Pilotný diel seriálu bol v USA odvysielaný 9. septembra 2008, posledný 18. januára 2013, ktorý uzavrel seriál s konečným počtom 100 častí.
Seriál sa točí okolo Olivie Dunhamovej (Anna Torv), Petera Bishopa (Joshua Jackson) a Waltera Bishopa (John Noble), členov Fringe Division "", oddelenia FBI, ktorí vyšetrujú mysteriózne, až nevysvetliteľné prípady.
Belgorodská gubernia

Belgorodská gubernia () bola jedna z gubernií Ruského impéria v rokoch 1727 - 1779, vytvorená z troch provincií - Orloveskej, Sevskej a Belgorodskej. Po jej rozpade na základe nariadenia Kataríny II. sa jej administratívne centrum stalo súčasťou Kurskej gubernie. Hlavným mestom gubernie bol Belgorod.
Andreas Isaksson

Andreas Isaksson (* 3. október 1981) je švédsky futbalový brankár. Profesionálnu kariéru začal v roku 1999 klube Trelleborg. V roku 2001 ho angažoval Juventus Turín, ale nedostával tu príležitosť hrať a tak odišiel do švédskeho klubu Djurgårdens. V roku 2004 prestúpil do francúzskeho klubu Rennes. Po dvoch sezónach prestúpil do anglického klubu Manchestru City za 2 milióny libier. V roku 2008 prestúpil do holandského klubu PSV Eindhoven.
Reprezentácia.
Vo Švédsko národnom mužstve debutoval v marci 2002 proti Švajčiarsko. Ale až od Eura 2004 sa stal jednotkou v národnom mužstve. Predchádzajúcou jednotkou bol jednotkou Magnus Hedman.
Bieloruská gubernia

Bieloruská gubernia (, ) bola jedna z gubernií Ruského impéria v rokoch 1796 - 1801 so 16 okresmi. Keď sa k nej pripojila Mohyľovská a Polacká gubernia, v roku 1801 bolo knieža Alexander I. nútené uskutočniť administratívno-teriroriálnu reformu v dôsledku veľkosti celej gubernie. Podľa nej bola gubernia rozdelená na Mohyľovskú a Vitebskú guberniu. Hlavným mestom gubernie bol Vitebsk.
Vilnianska gubernia

Vilnianska gubernia (, ) bola jedna z gubernií Ruského impéria v rokoch 1795 – 1796 a 1801. Počas územnosprávnych reforiem Pavla I. sa na základe jeho nariadenia zo dňa 12. decembra 1796 zlúčila so Slonimskou guberniou a vytvorila Litovskú guberniu. Za vlády Alexandra I. sa táto gubernia v roku 1801 rozdelila na novú Grodniansku guberniu a znovu obnovenú Vilniansku guberniu. Hlavným mestom gubernie bolo Vilno.
Od 18. decembra 1842 časť územia gubernie sa stala súčasťou novej Kaunaskej gubernie.
Kent Huskins

Kent Huskins (4. máj, 1979, Almonte, Ontario) je bývalý hokejový obranca, ktorý pôsobil v tímoch Anaheim Ducks, San Jose Sharks, St. Louis Blues, Detroit Red Wings, and Philadelphia Flyers.
Fandom

Fandom (z angl. „hnutie priaznivcov“) je v najširšom význame spoločenstvo (subkultúra) priaznivcov nejakej oblasti ľudského záujmu alebo činnosti (žánra, diela, koníčka, športu, značky, celebrity, módy a pod.).
Science fiction fandom.
V češtine a slovenčine sa označenie (uvádzané buď explicitne ako sci-fi fandom, SF fandom, alebo len fandom) zaužívalo takmer výlučne pre komunitu priaznivcov a autorov sci-fi a fantasy literatúry. Český sci-fi autor Jaroslav Veis ho v publikácii "Encyklopedie literatury science fiction" definuje ako "„jav pre vývoj sci-fi vo svete, najmä v anglicky hovoriacich krajinách, úplne typický; niektorí teoretici dokonca usudzujú, že pri nevyjasnení hraníc sci-fi ako literárnej kategórie je fandom najzreteľnejšou formou jej existencie. Fandom nemožno stotožňovať s čitateľskou obcou, tvorí ho úzka, avšak vysoko aktívna skupina ľudí tesne spojená s väčšinou autorov sci-fi.“"
Jeho členovia sa združujú v osobitných kluboch a organizáciách.
Festivaly fantastickej literatúry, filmu a umenia, ktoré sú zároveň pre členov fandomu aj spoločenskými udalosťami, sa nazývaju „con.“
Na Slovensku je najznámejší Istrocon a Slavcon. Slovenský fandom je súčasťou širšieho česko-slovenského fandomu s koreňmi v 60. rokoch 20. storočia.
Vitebská gubernia

Vitebská gubernia () bola jedna z gubernií Ruského impéria zriadená v roku 1802 z 12 okresov po rozpade Bieloruskej gubernie na základe administratívno-teritoriálne reformy Alexandra I.. Hlavným mestom gubernie bol Vitebsk.
V tejto gubernii sa narodil a žil najvyšší muž Ruského impéria - Fiodor Andrejevič Machnov (* 6. jún 1878 - † 28. august 1912), ktorý meral 2,86 metra.
Chris Kunitz

Chris Kunitz (* 26. september 1979, Regina, Kanada) je bývalý kanadský hokejový útočník.
Mogiľovská gubernia

Mogiľovská gubernia (, ) bola jedna z gubernií Ruského impéria v rokoch 1772 - 1796 a 1802 - 1919. Predchodcom gubernie bolo Mogiľovské miestodržiteľstvo zriadené 22. marca 1777. V roku 1796 sa zlúčila s Bieloruskou guberniou, od ktorej sa opätovne oddelila v roku 1802. Hlavným mestom gubernie bol Mogiľov (dnešný Mahiľov).
Od januára 1919 sa gubernia stala súčasťou Bieloruskej sovietskej socialistickej republiky a o mesiac neskôr Ruskej sovietskej federatívnej socialistickej republiky. 11. júla 1919 bola Mogiľovská gubernia zrušená a jej 9 okresov bolo začlenených do novoutvorenej Homeľskej gubernie. Ďalšie dva okresy boli rozdelené medzi Smolenskú a Vitebskú guberniu.
Todd Marchant

Todd Marchant (* 12. august 1973, Buffalo, New York, USA) je bývalý americký hokejový útočník.
Gomeľská gubernia

Gomeľská gubernia (, ) bola jedna z gubernií Ruskej sovietskej federatívnej socialistickej republiky v rokoch 1919 - 1926 zriadená po rozpade Mogiľovskej, Minskej a Černigovskej gubernie 11. júla 1919. Hlavným mestom gubernie bol Gomeľ. Z tejto gubernie bola 15. januára 1938 vytvorená Gomeľská oblasť.
Douglas SBD Dauntless

Douglas SBD Dauntless bolo americké jednomotorové jednoplošné strmhlavé bombardovacie a prieskumné lietadlo používané americkým vojenským námorníctvom počas druhej svetovej vojny. Bolo známe pod prezývkami "„Barge“" (prám), "„Clunk“" (ťažký, tupý zvuk), či "„Slow but Deadly“" (pomalý, ale vražedný).
Vznik a vývoj.
Douglas SBD Dauntless bol skonštruovaný už pred vojnou. Začiatky jeho vývoja možno sledovať až do roku 1934, keď začal vývoj, ktorý vyvrcholil výrobou neúspešnej série bombardérov Northrop BT-1. Prvé stroje SBD-1 boli vyrobené v roku 1940 a boli postupne dodávané na lietadlové lode vojenského námorníctva Spojených štátov. Technické parametre SBD Dauntless sa však po vypuknutí bojov v Pacifiku ukázali ako nedostatočné.
Bol to relatívne pomalý a zraniteľný stroj. Jeho hlavnou zbraňou bola bomba s hmotnosťou 250 kg nesená pod trupom. Lietadlo bolo vyzbrojené dvojicou pevných nesynchronizovaných guľometov kalibru 12,7 mm pre streľbu dopredu a jedným (neskôr dvoma) guľometom kalibru 7,62 mm, ktorý obsluhoval strelec-radista-pozorovateľ.
Postupne boli vyrábané modernizované verzie SBD-2, SBD-3, SBD-4 a SBD-5. Neskoršie typy už boli čiastočne pancierované, čo prinieslo posádkam aspoň nejakú ochranu, ďalej boli inštalované silnejšie motory či palubné radary. Vzhľadom na to, že sa oneskorili dodávky modernejších strojov Curtiss SB2C Helldiver, boli Dauntlessy vyrábané až do apríla 1944. Celkom bolo vyrobených 5936 kusov všetkých verzií.
Armáda Spojených štátov používala pozemnú verziu lietadla, označenú A-24 Banshee, ktorá nemala pristávací hák. Tento typ bol vyrábaný vo verziách A-24A a A-24B a bol používaný v začiatočnej fáze vojny.
Bojové nasadenie.
Lietadlá Douglas SBD Dauntless sa zapísali do histórie najmä vďaka ich úspechom proti Japonsku. Pri bitke v Koralovom mori sa im podarilo potopiť lietadlovú loď "Šohó". Ďaleko väčší úspech dosiahli v bitke o Midway, kde potopili štyri japonské lietadlové lode a jeden krížnik, čo znamenalo obrat vo vojne v Tichomorí.
Zoznam gubernií v Ruskej socialistickej federatívnej sovietskej republike

Toto je zoznam gubernií v Ruskej socialistickej federatívnej sovietskej republiky:
Lanxess Arena

Lanxess Arena (známejšia pod pôvodným názvom Kölnarena, do 31. augusta 2008) je multifunkčná aréna v nemeckom meste Kolín nad Rýnom. Primárne je určená na šport. Svoje domáce zápasy tu hrá hokejový tím Kölner Haie a hádzanársky VfL Gummersbach.
Lanxess Arena bola dejiskom majstrovstiev sveta v hádzanej mužov v roku 2007. Odohrali sa tu finálový zápas ako aj zápas o bronz.
Aréna bola dejiskom majstrovstiev sveta v ľadovom hokeji 2001 a rovnaké podujatie hostila aj v roku 2010 a 2017.
Konajú sa tu aj rôzne podujatia ako Gaming (Majstrovstvá sveta v hrách), napríklad už niekoľko krát sa tu konali Majstrovstvá sveta v hre .
Názov arény je odvodený od spoločnosti Lanxess, ktorá získala 2. júna 2008 práva na názov arény počas nasledujúcich 10 rokov.
SAP Arena

SAP Arena je multifunkčná aréna v nemeckom Mannheime. Dokončená bola v roku 2005. Primárne sa využíva na ľadový hokej a hádzanú.
Názov je odvodený od softvérového gigantu SAP, ktorý vlastní Dietmar Hopp.
SAP Arena bola dejiskom majstrovstiev sveta v ľadovom hokeji 2010, kde plnila úlohu sekundárnej haly.
Sankt Sebastian (Rakúsko)

Sankt Sebastian bola do 31. decembra 2014 samostatná obec v Rakúsku v spolkovej krajine Štajersko v okrese Bruck-Mürzzuschlag. 1. januára 2015 bola obec Sankt Sebastian spojená a obcami Gußwerk a Halltal a mestom Mariazell. Spojenné mesto má názov Mariazell.
Obec mala rozlohu a 1. januára 2014 v nej žilo 1 015 obyvateľov.
Kuo-ťi fan-tien

Kuo-ťi fan-tien (čínskym písmom 国际饭店 - doslova "medzinárodný hotel"; po anglicky "Park Hotel") je známy hotel na Nanjing Road v Šanghaji. Projektoval ho slovenský architekt Ladislav Hudec. Hotel bol postavený v roku 1934 a do roku 1952 bol najvyššou budovou v Ázii, do roku 1983 najvyššou budovou v Šanghaji. Má 22 poschodí a je vysoký 84 metrov.
Altajská gubernia

Altajská gubernia () bola jedna z gubernií Ruskej sovietskej federatívnej socialistickej republiky v rokoch 1917 – 1925 zriadená po rozpade Tomskej gubernie 17. júna 1917. Hlavným mestom gubernie bol Barnaul. Podľa údajov z roku 1923 v gubernii žilo 1 655 000 obyvateľov.
Spočiatku sa gubernia delila na 5 okresov, neskôr (1918) sa k nej pripojili ešte dva. Gubernia zanikla 25. mája 1925, keď sa jej územie včlenilo do Sibírskeho kraja.
Thiago Jotta da Silva

Thiago Jotta da Silva (* 1985 – † 24. september 2008, Rio de Janeiro, Brazília) bol brazílsky futbalista, ktorý zomrel na následky týrania.
Smrť.
Zomrel po vážnych strelných zraneniach, ktorú mu spôsobili šesť dní predtým únoscovia. Thiago Jotta da Silva sa rok pred plánovým sobášom rozišiel so svojou priateľkou a tým si pohneval jej rodinu a tá mu na odplatu poslala dvoch útočníkov.
Borisovský okres

Borisovský okres () bol jednou z administratívno-teritoriálnych jednotiek Kurskej gubernie v Ruskej sovietskej federatívnej socialistickej republike v rokoch 1924–1925. Hlavným mestom gubernie bola dedina Borisovka.
Dejiny.
V rokoch 1923–1929 sa na území RSFSR a celého Sovietskeho zväzu uvádzalo do praxe nové územno-správne delenie. Z gubernií a okresov sa stali oblasti, okruhy a rajóny (okresy). Dňa 12. mája 1924 v rámci prírpravy prechodu na nové územno-správne delenie prezídium Celoruského ústredného výkonného výboru rozhodol o združení okresov Kurskej gubernie z 15 na 7. Výsledkom týchto zmien vznikol nový okres - Borisovský okres. Ostatné okresy existovali do roku 1924 v sústave Kurskej gubernie Ruského impéria a RSFSR.
Borisovský okres existoval vyše jeden rok. Dňa 1. júna 1925 bolo administratívne centrum prenesené do mesta Gajvoron a okres sa premenoval na Gajvoronský. Dedina Borisovka však aj naďalej zostala súčasťou tohto okresu až do likvidácie Kurskej gubernie a rozdelenia jej územia na okruhy a rajóny v roku 1928. Po jej rozpade vznikol Borisovský rajón (okres).
Celoruský ústredný výkonný výbor

Celoruský ústredný výkonný výbor () bol najvyšší zakonodárny a kontrolný orgán štátnej moci RSFSR v rokoch 1917 - 1937. Kandidáti výboru boli vyberaní na základe voľby Celoruského zjazdu Rád. Do vytvorenia Zväzu sovietskych socialistických republík združoval aj členov Ukrajinskej a Bieloruskej SSR, ktorí boli volení na republikových zjazdoch Rád. IX. celoruský zjazd Rád okrem týchto členov združoval aj delegátov zo Zakaukazských republík. Od novembra 1917 jeho úlohy vykonávalo prezídium, operatívny orgán výboru.
Osobistosti výkonného výboru charakterizoval jeho najvýznamnejší ideológ Vladimir Iľjič Lenin, keď povedal:
"„Výbor dáva možnosť zjednotiť výhody parlamentarizmu s výhodami nepriamej a priamej demokracie, t. j. zjednocovať do jedného volených predstaviteľov národa, zakonodárnu funkciu a vykonávanie (dodržiavanie) zákonov.“"
Počas konsolidácie štátneho aparátu Ruskej sovietskej federatívnej socialistickej republiky neexistovalo jasné rozdelenie kompetencií orgánov štátnej moci. Prečo tomu tak bolo, vysvetľuje najdôležitejšia príčina, ktorá hovorí, že "„územie sovietskeho štátu odmietajúc buržoázny princíp rozdelenia moci, priznávajúc potrebu technického rozdelenia práce medzi orgány moci Ruskej Sovietskej Republiky.“".
Rozdelenie právomocí bolo sformulované až na VIII. celoruskom zjazde Rád vo výnose "O sovietskej výstavbe". Vydanie zakonodárnych aktov, podľa dokumentu, vykonávali Celoruský zjazd rád, Celoruský ústredný výkonný výbor, jeho prezídium a Rada národných komisárov.
V máji roku 1925 výbor vypracoval Ústavu Ruskej sovietskej federatívnej socialistickej republiky, ktorá bola potvrdená na XII. zjazde Celoruského zjazdu Rád ešte v tom istom mesiaci. Táto ústava definitívne potvrdila systém miestnych a centrálnych orgánov štátnej moci a vlády.
Kurská gubernia

Kurská gubernia () bola jedna z gubernií Ruského impéria a RSFSR v rokoch 1797 - 1928, ktorej predchádzalo zriadenie Kurského miestodržiteľstva. Hlavným mestom gubernie bol Kursk.
V sovietskom období v rokoch (1918 - 1924) sa jej územie a okresy veľa ráz menili a premonávali. Dňa 12. mája 1924 vznikol Borisovský okres, ktorý bol o rok neskôr (1. jún 1925) znova premenovaný. Dňa 16. júla 1928 sa územie gubernie stalo súčasťou Strednej černozemskej oblasti až do vytvorenia Kurskej oblasti (13. jún 1934).
Brianská gubernia

Brianská gubernia () bola jedna z gubernií Ruskej sovietskej federatívnej socialistickej republiky v rokoch 1920–1929 zriadená po rozpade Orlovskej a Kalužskej gubernie 1. apríla 1920. Hlavným mestom gubernie bol Briansk. Podľa údajov z roku 1926 v gubernii žilo 2 006 400 obyvateľov.
Spočiatku sa gubernia delila na 5 okresov, neskôr (1926) sa ich počet znásobil na 8. Gubernia zanikla 1. októbra 1929, keď sa jej územie včlenilo do Západnej oblasti RSFSR.
Bukejevská gubernia

Bukejevská gubernia () bola jedna z gubernií Ruskej sovietskej federatívnej socialistickej republiky v rokoch 1917 - 1925 v sústave Kirgizskej ASSR (od roku 1920), ktorá vznikla 1. júla 1917 na území Bukejevskej hordy. Hlavným mestom gubernie bola Urda. Podľa údajov z roku 1924 v gubernii žilo 243 000 obyvateľov.
Do roku 1919 sa gubernia delila na 7 okresov a jednu oblasť. Gubernia zanikla 6. júna 1925, keď sa jej územie včlenilo do Uralskej gubernie Kozáckej ASSR.
Ivanovsko-voznesenská gubernia

Ivanovsko-voznesenská gubernia () bola jedna z gubernií Ruskej sovietskej federatívnej socialistickej republiky v rokoch 1918–1929 zriadená po rozpade Kostromskej a Vladimírskej gubernie 20. júna 1918. Hlavným mestom gubernie bolo Ivanovo-Voznesensk. Podľa údajov z roku 1926 v gubernii žilo 1 195 800 obyvateľov.
Gubernia sa delila na 3 okresy. Zanikla 14. januára 1929, keď sa jej územie včlenilo do Ivanovskej priemyslenej oblasti.
Jekaterinburská gubernia

Jekaterinburská gubernia () bola jedna z gubernií Ruskej sovietskej federatívnej socialistickej republiky v rokoch 1919 - 1923 zriadená po rozpade Permskej gubernie 15. júla 1919. Hlavným mestom gubernie bol Jekaterinburg. Podľa údajov z roku 1920 v gubernii žilo 1 970 000 obyvateľov.
Gubernia sa delila na 10 okresov, neskôr (1922) boli dva zrušené. Gubernia zanikla 3. novembra 1923, keď sa jej územie včlenilo do Uralskej oblasti.
Johan Elmander

Johan Elmander (* 27. máj 1981) je švédsky reprezentačný futbalový útočník. Profesionálnu kariéru začal v roku 1997 klube Holmalunds IF. Po sezóne prestúpil do Örgryte IS, ale v roku 2000 prestúpil do holandského klubu Feyenoord Rotterdam. Odtial bol dvakrát na hosťovaní. Prvýkrát do Djugardenu v sezóne 2002/2003 a druhýkrát do NAC Breda v sezóne 2003/2004. Nakoniec odišiel do Toulouse FC v roku 2006. V roku 2008 ho angažoval anglický klub Bolton Wanderers.
Reprezentácia.
V reprezentácii debutoval roku 2002 priateľskom zápase proti Grécku. Na majstrovstvách Európy nastúpil vo všetkých zápasoch.
Potravinársky priemysel

Potravinársky priemysel alebo potravinárstvo je spracovateľské ekonomické odvetvie, ktoré sa zaoberá spracovaním poľnohospodárskych výrobkov z takzvanej prvovýroby hromadným spôsobom a masovou výrobou potravín. Pracovník v potravinárstve sa nazýva "potravinár".
Od začiatku 20. storočia prešiel potravinársky priemysel búrlivým rozvojom na základe zvýšenia produktivity poľnohospodárskej produkcie postupnou mechanizáciou a od prvých mechanických a poloautomatických liniek sa rozvinul do plnoautomatizovanej masovej výroby a rozčlenenia na jednotlivé odbory potravinárstva. V posledných rokoch 20. storočia sa čiastočne vrátil k produkcii v malých sériách a diverzifikoval podľa prvovýroby na lokálne tradičné výroby, biopotravinárstvo a bezodpadové technológie spracovania potravín.
Čeľabinská gubernia

Čeľabinská gubernia () bola jedna z gubernií Ruskej sovietskej federatívnej socialistickej republiky v rokoch 1919 - 1923 zriadená po rozpade Orenburskej gubernie 3. septembra 1919. Hlavným mestom gubernie bol Čeľabinsk. Podľa údajov z roku 1923 v gubernii žilo 1 279 000 obyvateľov.
Dejiny.
Gubernia vznikla na základe rozhodnutia Celoruského ústredného výkonného výboru o vytvorení Čeľabinskej okresnej vlády a jej právach na gubernátorský orgán z časti Orenburskej gubernie. Hranice a rozdelenie gubernie sa niekoľkokrát menili. Spočiatku sa gubernia delila na 5 okresov s administratívnym mestom Čeľabinsk, neskôr ich bolo menej (4).
Občianska vojna a politicka vojenského komunizmu, ktorú sovietska vláda uskutočňovala v rokoch 1919 - 1921 bola príčinou hladomoru a stagnácue priemyslu v rokoch 1921 - 1922. Počet obyvateľov gubernie za tri roky (1920 - 1923) klesol z približne 1 562 000 o 423 803 a v Čeľabinsku tomu nebolo tiež inak.
So zavedením Leninovej Novej ekonomickej politiky sa gubernia začala postupne vzmáhať. Gubernia zanikla 3. novembra 1923, keď sa jej územie včlenilo do Uralskej oblasti.
Rusko-poľská vojna

Rusko-poľská vojna alebo poľsko-ruská vojna môže byť:
Zrážkový tieň

Zrážkový tieň je „oblasť zníženého množstva atmosférických zrážok a nižšej početnosti ich výskytu, ktorá sa vytvára za prekážkou v rôznych mierach podnebia“.
Krajina ktorá leží na záveternej strane pohoria má menej zrážok, a preto hovoríme, že je v zrážkovom tieni. Typickým príkladom zrážkového tieňa je ten, ktorý vytvárajú Himaláje. Na ich južné úpätia fúka vlhký monzún, ktorý robí z týchto miest najvlhšie miesta Zeme (Čérapuňdží). Všetky zrážky sú totižto Himalájami zachytávané, a tým pádom spadnú len v týchto oblastiach. Na sever od Himalájí (v ich zrážkovom tieni) sa naopak nachádzajú púšte (Gobi, Taklamakan).
George Abbot

George Henry Abbot (* 3. august 1911† 31. december 1996) bol kanadský hokejový brankár, ktorý hral za tím Boston Bruins. Odchytal jeden zápas v sezóne 1943/44, v ktorom dostal 7 gólov.
Scroll lock

Scroll lock je kláves na väčšine počítačových klávesníc. Funkcia záleží od použitého programu.
Mirko Kokotović

Mirko Kokotović (* 15. apríl 1913, Lukavac, Rakúsko-Uhorsko, dnes Bosna a Hercegovina – † 15. november 1988, Záhreb) bol chorvátsky futbalista, ktorý počas svojej kariéry reprezentoval Juhosláviu a Chorvátsko.
Za reprezentáciu Juhoslovanského kráľovstva odohral 23 zápasov a strelil 4 góly. Počas existencie Nezávislého štátu Chorvátsko odohral 15 zápasov a strelil dva góly. Po ukončení aktívnej kariéry pôsobil ako tréner.
Jindabyne

Jindabyne môže byť:
Jindabyne (mesto)

Jindabyne (niekedy označované ako "Jinderboine") je sídlo vo východnej Austrálii, v juhovýchodnej časti štátu Nový Južný Wales. Žije tu 369 obyvateľov (2006).
Leží na úpätí pohoria Snowy Mountains v nadmorskej výške (čo ho radí medzi najvyššie položené sídla v Austrálii), na brehu vodnej nádrže Jindabyne, v blízkosti rieky Snowy River. Mesto je významným strediskom cestovného ruchu, k hlavným aktivitám v lete patrí rybolov a vodné lyžovanie na priehrade, v zimnom období je výhodou blízkosť k lyžiarskym strediskám (najmä Thredbo a Perisher Blue) v národnom parku Kosciuszko. 
Pôvodne mesto ležalo na území, ktoré je v súčasnosti zaplavené vodami priehrady, na dnešné miesto bolo prenesené v 60. rokoch. 
V meste a okolí sa natáčali dva filmy: Somersault (2004) a rovnomenný Jindabyne (2006).
Situácia &amp; Kachny

Situácia &amp; Kachny je na žiadosť fanúšikov vydaná reedícia starých demonahrávok skupiny Iné Kafe. Obsahuje takmer všetky skladby z albumov "Kachny" a "Situácia" (skladba „Európsky Raj“ sa na reedíciu nedostala).
Tík

Tík (angl. teak) je tropický strom z čeľade hluchavkovité, pochádzajúci z južnej a juhovýchodnej Ázie. Dosahuje výšku 30 – 40 metrov a na zimu zhadzuje listy. Popularity sa tíkové drevo dočkalo v rokoch 1950 a 1960, pretože sa využívalo pre prvky Dánskeho štýlu. Tíkový nábytok sa pre svoju jedinečnosť a elegantný vzhľad stal populárny a vyhľadávaný.
Pestovanie a využitie.
Tík ako strom rastie v Ázii – v Thajsku, Indonézii, Indii ale najmä v Barme, kde má pre svoj rast najlepšie podmienky. Po masovom využívaní a spracovaní tíkového dreva v 19. storočí sú tíkové lesy iba zlomkom toho svojej pôvodnej veľkosti. V súčasnosti je vývoz tohto dreva limitovaný vývoznými licenciami a spracováva sa predovšetkým drevo z plantáží v Indonézii.
Tíkové drevo sa používalo najmä na výrobu koloniálneho nábytku, momentálne však ide hlavne o výrobu vonkajšieho záhradného nábytku, palúb lodí a ďalších produktov, ktoré sú vystavené vplyvom počasia.
Z tíkového dreva sa tiež vyrábajú podlahy a dyhy na nábytok.
Významným spracovateľom tíkového dreva je India, ktorá z nej vyrába dvere, rámy okien, nábytok a stĺpy pre domy stavané v starom štýle. Mnoho typických anglických knihovní z koloniálnych území Indie a Barmy je postavených práve z tíkového dreva.
Hyblaea puera, hmyz žijúci v juhovýchodnej Ázii, je jediným škodcom tíkového dreva, ktorého húsenica sa týmto, ale aj iným bežným drevom v tejto oblasti živí.
Hrad Kost

Kost je jeden z najzachovalejších hradov vrcholnej gotiky v Čechách. Leží na katastrálnom území obce Libošovice (časť Podkost) v okrese Jičín v Královohradeckom kraji.
Na rozdiel od iných, dominantne sa vypínajúcich hradov, je Kost ukrytý v údolí pieskovcových skál Českého raja.
Dejiny.
Hrad bol postavený na pôdoryse nepravidelného päťuholníka v polovici 15. storočia Benešom z Vartembergu. Na konci storočia ho dostaval jeho syn Petr. Asi v roku 1414 získali hrad Zajícovia z Hazmburgu a vlastnili ho až do roku 1497.
V ďalšom období hrad viackrát zmenil svojich majiteľov. V rokoch 1497 - 1524 ho vlastnili Šelmberkovci, na panstvo ktorých ostala pamiatka vo forme Šelmberského paláca. Ďalšími majiteľmi boli Bibrštejnovci, vlastniaci hrad do roku 1551. Za ich panstva bol hrad renesančne prestavaný. V roku 1556 hrad pripadol rodu Lobkovicovcov, ktorí dali postaviť palác, hospodárske budovy a pivovar. Ďalším majiteľom bol v rokoch 1632 - 1634 známy vojvodca Albrecht z Valdštejna, ktorý plánoval prestavať hrad na rozsiahlu pevnosť. Realizáciu týchto zámerov však zmarila Valdštejnova smrť.
V priebehu tridsaťročnej vojny bol hrad obsadený Švédmi, ktorí odtiaľto strpčovali okolitému obyvateľstvu život.
Po druhej svetovej vojne bol hrad po vykonaní nutných reštaurátorských prác opravený a čiastočne adaptovaný na obrazovú galériu.
Opis.
Hradu dominuje päťposchodová hranolová Biela veža lichobežníkového pôdorysu, slúžiaca k obranným i obytným účelom. Je vsadená ho nárožného hradobného múru vybudovaného z pieskovcových kvádrov. Hrad má ešte menšiu valcovitú vežu z konca 14. storočia pri vnútornej stupnej bráne. Tri brány oddeľujú predhradie a nádvorie vnútorného hradu obklopeného vežovitým palácom, hradnou kaplnkou, sallou terrenou, Bielou vežou a obytnými Vartemberským a Šelmberským palácom. Vnútorný hrad chránili mohutné hradby s cimburím, okolo obiehal parkán a na okraji pieskovcových skál stálo ešte vonkajšie opevnenie.
Veľmi dobre zachovaný hrad je verejnosti prístupný a sú tu umiestnené zbierky rodiny Kinských, ktorým bol hrad v rámci reštitúcií v roku 1990 vrátený. Majiteľom je Giovanni Kinský dal Borgo, syn poslednej majiteľky.
Hrad bol v roku 2008 zaradený do zoznamu českých národných kultúrnych pamiatok.
Hrad Křivoklát

Křivoklát je jeden z najznámejších gotických hradov v Čechách. Nachádza sa nad rovnomennou obcou Křivoklát v okrese Rakovník v Stredočeskom kraji.
Hrad, v stredoveku obľúbené kráľovské sídlo, stojí na ostrohu nad Rakovníckym potokom neďaleko jeho ústia do Berounky v romanticky ladenej lesnej krajine.
Dejiny.
V prvej písomnej správe z roku 1110 sa spomína ako lovecký drevený hrad českých kniežat. Jeho prestavbu na kamenný hrad podnietili časté návštevy kráľa Václava I. a jeho syna Přemysla Otakara II. V rokoch 1319 - 1323 tu svoje detstvo prežíval budúci kráľ Karol IV. I jeho syn Václav IV. sa na hrade s obľubou zdržiaval a podnikal lovecké výpravy do okolia. 
Posledná výrazná prestavba, ktorej výsledkom je dnešný vzhľad prebehla na konci 15. storočia, kedy v roku 1471 hrad vykúpil kráľ Vladislav II. Jagelovský a dal ho neskorogoticky prestavať.
Ako bol hrad významným sídlom českých kráľov, býval i väzením (napr. za Habsburgovcov). V roku 1643 hrad vyhorel a po nutnej oprave prišiel o svoju výstavnosť a klesol i jeho význam; stal sa iba správnym centrom panstva. V roku 1658 sa majiteľmi hradu stali Schwarzenbergovci, v rokoch 1685 - 1733 Valdštejnovci.
Hrad bol častým cieľom romantických maliarov a spisovateľov. Na prelome 19. a 20. storočia sa uskutočnila veľká rekonštrukcia hradu. V roku 1897 bolo v hradnej veži zriadené zemské múzeum, v roku 1929 sa Křivoklát po predaji poslednými majiteľmi Fürstenbergovcami stal majetkom štátu.
Opis.
Poloha hradu v krajine je neprehliadnuteľná. Exteriéru hradu výrazne dominujú štyridsaťdva metrov vysoká valcovitá Veľká veža (priemer 12 metrov) a hranolová tzv. Poschodová veža. Medzi nimi je trojkrídlový hradný palác s kaplnkou uzatvárajúcou hlavné nádvorie. Na dolnom nádvorí sa nachádza tzv. Hajtmanský dom. Priestoru dolného nádvoria dominuje priečelie hradného paláca s neskorogotickými obdĺžnikovými oknami a arkierom. 
Do interiéru je vstup z nádvoria vnútorného hradu. V severnom, tzv. kráľovninom krídle hradu sa nachádza unikátna fürstenberská knižnica s 27 000 zväzkami kníh. Najväčším priestorom hradu je tzv. kráľovská alebo veľká sieň, pochádzajúca z 13. storočia a prestavaná v 15. storočí, druhá najväčšia gotická sála v Čechách (po Vladislavskej sále na Pražskom hrade). K ďalším zaujímavým priestorom patrí rytierska sieň s expozíciou zbraní a neskorogotická hradná kaplnka so sieťovou klenbou a cenným mobiliárom (vzácny krídlový oltár a plastiky apoštolov).
Pre svoj nezastupiteľný vklad do histórie Čiech bol hrad Křivoklát v roku 1989 zaradený do zoznamu národných kultúrnych pamiatok.
Bezděz (hrad)

Bezděz je zrúcanina gotického hradu nad obcou Bezděz v okrese Česká Lípa v Libereckom kraji. 
Jeden z najvýznamnejších českým hradov stojí na vyššom z dvoch kopcov vulkanického pôvodu tvoriacich dvojvrchol Bezdězu (Veľký Bezděz - 604 m n. m., Malý Bezděz - 577 m n. m.) 6 km juhovýchodne od mesta Doksy. 
Dejiny.
Hrad bol vybudovaný v rokoch 1265 - 1278 a za vlády Přemysla Otakara II. cisterciánsko-burgundskou stavebnou hutou ako reprezentačné kráľovské sídlo, správne stredisko rozsiahleho kráľovského panstva a pevnosť slúžiaca k obrane dôležitej obchodnej cesty do Zittau. 
Do historického povedomia sa v roku 1279, kedy tu bol správcom Českého kráľovstva a svojim poručníkom Otom V. Brandenburským väznený mladý český kráľ Václav II. so svojou matkou Kunhutou Uhorsku.
V 1. polovici 14. storočia vlastnil hrad rod Berkovcov z Dubé.
Význam hradu vyzdvihol i Karol IV., ktorý v roku 1350 vydal majestát zabraňujúci zastavovaniu hradu. Po bitke na Bielej hore sa jeho majiteľom stal Albrecht z Valdštejna, ktorý dal hrad nanovo opevniť. V roku 1642 hrad dobyli Švédi a obsadili ho. V roku 1662 bol Bezděz osídlený rádom montserratských benediktínov a premenený na pútnické miesto. Po zániku rádu v roku 1785 hrad začal pustnúť a jeho múry slúžili ako zdroj stavebného materiálu. Takto hrad pretrval až do 40-tych rokov 19. storočia, kedy sa pristúpilo k prvým pokusom na jeho záchranu. Bola zrekonštruovaná Veľká veža a obnovené zastrešenie objektu.
Hrad pre svoju polohu býval častým námetom vychádzok romantických umelcov (napr. Karel Hynek Mácha, Josef Mánes a i.) a stal sa i dejiskom opery Bedřicha Smetanu "Tajomstvo". V roku 1868 sa tu uskutočnil pamätný tábor českého a nemeckého ľudu.
Opis.
Hrad je v súčasnosti v stave postupne rekonštruovaných zrúcanín. Z pôvodných objektov sa zachovali hradné múry s cimburím, štyridsať metrov vysoká Veľká veža (obvod 21 metrov, hrúbka muriva päť metrov), tzv. Čertova veža (výška 20 metrov, obvod 14 metrov, hrúbka muriva tri metre), hradný palác s ranogotickou kaplnkou v jeho východnej časti, budova purkgrófstva a časť hradieb z doby panstva Albrechta z Valdštejna. Na prístupovej ceste k hradu sa nachádzajú torzá kaplniek barokovej krížovej cesty.
Hrad bol v roku 1978 vyhlásený za národnú kultúrnu pamiatku.
Bitka o Varšavu (1920)

Bitka pri Varšave (známa ako Zázrak na Visle; 13. august25. august 1920) predstavovala rozhodujúce stretnutie sovietsko-poľskej vojny medzi Poľskom a Ruskou sovietskou federatívnou socialistickou republikou.
Thomas Sørensen

Thomas Sørensen (* 12. jún 1976, Fredericia, Dánsko) je dánsky futbalový reprezentačný brankár. 
Kariéra.
Profesionálnu kariéru začal v roku 1994 v klube Obensel BK, ale neodohral tam ani jeden zápas. Dvakrát bol na hosťovaní, prvýkrát v klube Vejle BK roku 1996. Druhýkrát v klube Svendbork FB v sezóne 1997-98. Odohral tam 50 zápasov. V roku 2003 ho angažoval anglický klub Sunderland AFC. Odohral 5 sezón a v roku 2003 prestúpil do ďalšieho anglického klubu Aston Villa. Od roku 2008 hrá za nováčika prvej anglickej ligy Stoke City FC. A dokázal sa s ním prekvapivo udržať v prvej anglickej lige,keď skončili na dvanástom mieste. 
Reprezentácia.
V reprezentácii za Dánsko debutoval v novembri 1999. Na EURO 2000 bol náhradníkom za Petra Schmeichela, ale na majstrovstvách sveta v roku 2002 bol jednotkou a oporou mužstva. Dáni vyhrali skupinu pred Francúzskom, Senegalom a Uruguajom. Ale v osemfinále proti Anglicku dostal až tri góly a jeden po vlastnej chybe.
Kamboi Eagles

Kamboi Eagles je jeden z popredných Sierraleonských futbalových klubov, ktorý hrá Sierra Leone League. Klub bol založený v roku 1956 v meste Kenema. Domácim štadiónom je Kenema Town Field, ktorý má kapacitu 3 000 divákov. Najväčší rivali klubu sú Diamond Stars a mestský rival Gem Stars. 
V klube hrával aj známy reprezentant Sierra Leony Paul Kpaka, ale prestúpil do belgického klubu KSV Roeselare.
Súpiska.
"Aktualizované k 22. februáru 2008"
Krkoškovský potok

Krkoškovský potok je krátky potok na hornej Orave, v najzápadnejšej časti okresu Námestovo. Je to ľavostranný prítok Juríkovho potoka, meria 1 km a je tokom V. rádu. Niekedy sa označuje ako "Krkošková".
Prameň.
Tečie v Oravských Beskydách v geomorfologickom podcelku Ošust, kde pramení na východnom svahu Krkoškule (1 023,5 m n. m.) v nadmorskej výške približne 970 m n. m., v blízkosti štátnej hranice s Poľskom.
Opis toku.
Tečie juhojuhozápadným smerom úpätím masívu Vysokej Magury (1 115,2 m n. m.) na ľavom brehu. Na dolnom toku priberá krátky ľavostranný prítok z juhozápadného svahu Vysokej Magury a SSZ od osady Tanečník, na katastrálnom území obce Zákamenné, sa v nadmorskej výške 864,8 m n. m. vlieva do Juríkovho potoka.
Gianluca Pessotto

Gianluca Pessotto (* 11. august 1970, Latisana) je bývalý taliansky futbalista, ktorý hral na Majstrovstvách sveta 1998 a Majstrovstvách Európy 2000.
Pád z okna.
Počas Majstrovstiev sveta 2006 vypadol z okna budovy Juventusu Turín z posledného poschodia. Podľa svedkov bol po dopade pri zmysloch a držal v ruke ruženec. Lekár Juventusu Turín povedal, že Pessotto trpel depresiami. Zo zranení sa liečil 10 týždňov. Vo februári 2007 dementoval chýry o tom, že to bol pokus o samovraždu. Podľa neho to bola neštastná náhoda. Podľa policajnej verzie Pessotto vyliezol na parapet a z 15 metrovej výšky skočil s ružencom v ruke na dve zaparkované autá.
Korytina

Korytina je potok na hornej Orave, v západnej časti okresu Námestovo. Je to ľavostranný prítok Juríkovho potoka, meria 2,2 km a je tokom V. rádu.
Prameň.
Tečie v Oravských Beskydách, v geomorfologickom podcelku Ošust, kde pramení na južnom svahu vrchu Úšust (1 155,4 m n. m.) v nadmorskej výške cca 1 020 m n. m., na katastrálnom území obce Zákamenné.
Opis toku.
Od prameňa tečie sprvu smerom na juhovýchod, zľava priberá prítok z juhovýchodného svahu Úšustu a pokračuje severojužným smerom. Zľava ďalej priberá prítok z juhovýchodného úpätia Úšustu, sprava prítok z JJV úpätia Úšustu a mení smer toku na JJV. Z ľavej strany potom priberá prítok vznikajúci západne od Koválovho vrchu (960,6 m n. m.) a následne z tej istej strany aj svoj najdlhší prítok, Breznický potok. Odtiaľ už tečie k ústiu smerom na juh a na styku Oravských Beskýd s Podbeskydskou vrchovinou sa VSV od chaty Kohútik, na katastrálnom území obce Zákamenné, vlieva v nadmorskej výške približne 764 m n. m. do Juríkovho potoka.
Vojny v Pacifiku

Vojna v Pacifiku môže byť:
Peter Bašista

Peter Bašista (* 6. apríl 1985, Prešov) je slovenský futbalista, ktorý hrával za corgoňligový klub Tatran Prešov. Ako 16-ročný hrával za Tatran Prešov 1. ligu. Neskôr hrával v MFK Košice, kde sa postupne stal aj kapitánom tímu.
V apríli 2008 mu lekári zistili, že ložisko virózy prechladnutia sa prenieslo na srdcový sval. Mal zakázané vykonávať akúkoľvek zvýšenú telesnú námahu.
Koncom septembra 2008 mu lekári povolili plnú záťaž. 4. novembra toho istého roku už odohral prvý zápas po zdravotných problémoch. Bolo to vo štvrťfinále Slovenského pohára proti ViOnu Zlaté Moravce.
Breznický potok (prítok Korytiny)

Breznický potok je potok na hornej Orave, v západnej časti okresu Námestovo. Je to ľavostranný prítok Korytiny, meria 1,2 km a je tokom VI. rádu.
Prameň.
Tečie v Oravských Beskydách, v geomorfologickom podcelku Ošust, kde pramení na severozápadnom svahu Koválovho vrchu (960,6 m n. m.) v nadmorskej výške približne 915 m n. m., na katastrálnom území obce Zákamenné.
Opis toku.
Od prameňa až k ústiu tečie výlučne juhozápadným smerom. Na hornom toku priberá krátky ľavostranný prítok z juhozápadného svahu Koválovho vrchu. Do Korytiny sa vlieva severozápadne od osady Pribišská, na katastrálnom území obce Zákamenné, v nadmorskej výške cca 787 m n. m. Preteká neobývaným, husto zalesneným územím CHKO Horná Orava západne od Zákamenného (do ktorého chotára prináleží) a severne od Oravskej Lesnej.
Karí

Karí (-kodifikovaný tvar) alebo kari (angl. "curry") je zmes viacerých druhov ostrého korenia najmä indického pôvodu používaná na prípravu pokrmov. 
Pôvodne to je tamilské označenie pokrmu, ktoré pripomína ragú, teda kúsky mäsa, ryby alebo zeleniny v omáčke; v tomto význame je pojem dnes rozšírený v celej Indii. Počas koloniálnej nadvlády však Briti začali tento pojem používať pre korenie, ktoré sa na prípravu tohto pokrmu používa. Keď sa toto korenie dostalo do Európy, ostalo toto nesprávne označenie. V Indii a celej juhovýchodnej Ázii sa dodnes týmto pojmom rozumie iba pokrm, korenie sa označuje ako "masálá" (ako kari sa vyrába len pre export).
Pokrm.
Pokrm kari je istým druhom ragú, teda rôzne druhy na malé kúsky nakrájaného mäsa, ryby alebo zeleniny, podávané väčšinou v hustej omáčke, ako príloha slúži ryža alebo indický chlieb.
Korenie.
Korenie, ktoré sa na prípravu týchto pokrmov používa, teda masálá, je rozdielne od oblasti k oblasti, ako aj od mesta k mestu. Možno ho kúpiť pripravené v obchode.
Zloženie je veľmi premenlivé, najčastejšie obsahuje kurkumu, čierne korenie, čili, kardamón, koriander, ďumbier, rascu, muškátový kvet, škoricu a iné.